Document ID: /roh_data/filtered/fineweb-2-filterrobots_roh.jsonl.gz/21967

La s-chargiada da l’Alp Mora da Müstair ha lö hoz sonda. Intant cha otras alps in Grischun han stuvü s-chargiar plü bod pervi da la stà sütta. fotografia: mad
Quists dis vegnan s-chargiadas tradiziunalmaing las alps in Grischun. Ma quista stà d’alp es statta speciala: i ha mancà persunal d’alp, i ha dat conflicts culs lufs e lura es la stà statta ourdvart sütta. Però guardà sur l’inter chantun nun es l’alpagiada da quist on statta «ingüna catastrofa».